Službeni glasnik Grada Osijeka br. 19 od 24. rujna 2026.

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18, 112/19 i 17/25) i članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst, 8/24, 7/25 i 18/25), na prijedlog pročelnice Upravnog odjela za gospodarenje imovinom i vlasničko-pravne odnose te nakon očitovanja sindikalnih povjerenika u Gradu Osijeku, Gradonačelnik Grada Osijeka 22. rujna 2026., donosi

P R A V I L N I K

o unutarnjem redu Upravnog odjela za
gospodarenje imovinom i vlasničko-pravne odnose

I. 	OPĆE ODREDBE

Članak 1.

	Ovim Pravilnikom uređuje se unutarnje ustrojstvo Upravnog odjela za gospodarenje imovinom i vlasničko-pravne odnose (u daljnjem tekstu: Upravni odjel), naziv i opis poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Upravnog odjela.

Članak 2.

	U odredbama ovog Pravilnika riječi i pojmovni sklopovi koji imaju rodno značenje na jednak se način odnose na muški i ženski rod.
	U rješenjima kojima se odlučuje o pravima, obvezama i odgovornostima službenika i namještenika, kao i u potpisu pismena te na uredskim natpisima, naziv radnog mjesta navodi se u rodu koji odgovara spolu službenika, odnosno namještenika raspoređenog na radno mjesto.

II. 	UNUTARNJE USTROJSTVO 

Članak 3.

U Upravnom odjelu obavljaju se stručni i administrativno tehnički poslovi te upravni poslovi koji su mu povjereni aktima Gradskoga vijeća i Gradonačelnika.
Za obavljanje poslova iz djelokruga Upravnog odjela ustrojavanju se unutarnje ustrojstvene jedinice: 
1. 	Odsjek za vlasničko-pravne odnose
2. 	Odsjek za gospodarenje nekretninama
3. 	Odsjek za geodeziju i procjene nekretnina.

1. Odsjek za vlasničko - pravne odnose

Članak 4.

Odsjek za vlasničko-pravne odnose posebna je ustrojstvena jedinica Upravnog odjela u kojoj se obavljaju poslovi rješavanja odnosno uređivanja vlasničkih i drugih stvarno-pravnih odnosa u svrhu gospodarenja građevinskim zemljištem u vlasništvu Grada Osijeka (stjecanje i otuđivanje, pravo služnosti, pravo građenja, zakupi građevinskog zemljišta i dr.) te vlasničko pravni poslovi vezani uz provedbu dokumenata prostornoga uređenja, odnosno uređenja prostora, kao i evidencija građevinskog zemljišta.
Obavljaju se poslovi uknjižbe prava vlasništva nad nekretninama Grada Osijeka, postupci povezivanja zemljišne knjige i knjige položenih ugovora.
Obavljaju se poslovi upravljanja neizgrađenim građevinskim zemljištem i građevinama sa zemljištem nužnim za redovnu uporabu te građevine, a koje se nalaze na području grada Osijeka, te drugi poslovi u skladu s propisima kojima je uređeno upravljanje nekretninama i pokretninama u vlasništvu Republike Hrvatske.
Postupa se po zahtjevima fizičkih i pravnih osoba radi priznanja prava vlasništva na građevinskom zemljištu na kojemu je kao vlasnik upisan Grad Osijek, kao i poslovi po zahtjevima stranaka nakon provedene legalizacije bespravno izgrađenih objekata. 
Obavljaju se poslovi rješavanja upravnih stvari u postupcima izvlaštenja i sudjelovanje u postupcima vezanim uz naknadu imovine oduzete za vrijeme jugoslavenske komunističke vladavine. 
Predlažu se akti vezani za upravljanje građevinskim zemljištem u vlasništvu Grada, opći uvjeti za raspisivanje natječaja za prodaju i gospodarenje zemljištem u vlasništvu Grada.
Postupa se po zahtjevima fizičkih i pravnih osoba vezano za zahtjeve za redovito održavanje građevinskog zemljišta u vlasništvu Grada Osijeka ili nekretninama koje su Gradu Osijeku povjerene na upravljanje te se postupa po zahtjevima vezanim uz pravo prvokupa kulturnih dobara.
Pruža se stručna podrška za prijave na natječaje za EU projekte iz nadležnosti Odsjeka.
Obavljaju se i drugi poslovi sukladno zakonu, Statutu Grada Osijeka i drugim aktima tijela Grada Osijeka.

2. Odsjek za gospodarenje nekretninama

Članak 5.

Odsjek za gospodarenje nekretninama posebna je ustrojstvena jedinica Upravnog odjela u kojoj se obavljaju poslovi gospodarenja nekretninama, i to: poslovnim prostorima i drugim objektima u vlasništvu Grada Osijeka ili nekretninama koje su Gradu Osijeku povjerene na upravljanje (u daljnjem tekstu: nekretnine).
Pod gospodarenjem nekretninama, u smislu ovog Pravilnika, podrazumijevaju se sljedeći poslovi:

· pokretanje postupka i provođenje natječaja za davanje u zakup i korištenje nekretnina; zaprimanje i obrada zahtjeva za zakup i korištenje nekretnina; uređivanje odnosa sa zakupnicima i korisnicima nekretnina; sklapanje, usklađivanje, obnova, otkaz i raskid ugovora o zakupu i korištenju nekretnina
· provođenje postupka kupoprodaje nekretnina, izrada prijedloga za izdavanje brisovnih očitovanja i tabularnih isprava, provedba etažiranja te priprema za vođenje sudskih parničnih i drugih postupaka, te obavljanje drugih imovinskopravnih poslova koji se odnose na nekretnine
· planiranje i obavljanje tekućeg i investicijskog održavanja nekretnina te vođenje evidencije o svim troškovima vezanim uz održavanje nekretnina; sklapanje ugovora koji se odnose na upravljanje i održavanje nekretnina
· planiranje rashoda i podmirivanje režijskih i drugih troškova te vođenje evidencije o plaćenim računima za režijske troškove (električnu energiju, vodu, grijanje, plin, zajedničku pričuvu, komunalnu naknadu, odvoz otpada i sl.).
Prati se i uređuje knjigovodstvena evidencija dugotrajne imovine te se vodi registar nekretnina s građevinskim i zemljišnoknjižnim podacima o nekretninama; podacima o površini, namjeni i građevinskom stanju nekretnina, zakupnicima i korisnicima, visini zakupnine i naknade za korištenje, upraviteljima stambenih zgrada i drugim relevantnim podacima.
Provode se mjere za provjeru redovite uporabe i korištenja nekretnina od strane zakupnika i korisnika. 
Iznimno u dijelu koji se odnosi na gospodarenje stanovima u vlasništvu Grada Osijeka obavljaju se sljedeći imovinskopravni poslovi: provođenje postupka kupoprodaje, izrada prijedloga za izdavanje brisovnih očitovanja i tabularnih isprava, provedba etažiranja, povezivanje zemljišne knjige i knjige položenih ugovora te poslovi u svezi s upravljanjem i održavanjem zgrada u suvlasništvu; provedba postupka imenovanja prinudnog upravitelja, sklapanje međuvlasničkih ugovora i ugovora o upravljanju, imenovanje predstavnika suvlasnika te utvrđivanje iznosa sredstava zajedničke pričuve.
Obavljaju se i drugi poslovi sukladno zakonu, Statutu Grada Osijeka i drugim aktima tijela Grad

3. Odsjek za geodeziju i procjene nekretnina

Članak 6.

Odsjek za geodeziju i procjene nekretnina posebna je ustrojstvena jedinica Upravnog odjela u kojoj se obavljaju geodetski poslovi koji uključuju narudžbu i praćenje izrade geodetsko-katastarskih usluga i radova za potrebe tijela i upravnih tijela Grada.
Pripremaju se, obrađuju i dostavljaju grafički i numerički geodetsko-katastarski podaci nadležnim tijelima i upravnim tijelima Grada.
Zaprimaju se i pregledavaju geodetski elaborati za sve vrste nekretnina u vlasništvu Grada Osijeka, ali i onih u vlasništvu Republike Hrvatske na način uređen upravljanjem nekretninama i pokretninama u vlasništvu Republike Hrvatske te susjednih nekretnina. Za iste se izdaju suglasnosti i pripremaju se za ovjeru predstavnika Grada Osijeka.
Obavljaju se poslovi evidencije, ažuriranja i izdavanja podataka o prometu nekretnina u sustavu eNekretnina, poslovi stručne i administrativne potpore Procjeniteljskom povjerenstvu te drugi poslovi u vezi s time. 
Pruža se stručna podrška za raspolaganje i upravljanje poljoprivrednim zemljištem u vlasništvu Republike Hrvatske te prijave na natječaje za EU projekte iz domene nadležnosti Odsjeka.
Sudjeluje se u postupcima izdavanja akata o građenju u ime Upravnog odjela.
Po potrebi se surađuje s drugim odjelima na poslovima iz njihovih nadležnosti.
Obavljaju se i drugi poslovi sukladno zakonu, Statutu Grada Osijeka i drugim aktima tijela Grada.
Za obavljanje poslova iz djelokruga Odsjeka, osniva se ustrojstvena jedinica:
- 	Pododsjek za katastarske poslove.

3.1. Pododsjek za katastarske poslove

Članak 7.

U Pododsjeku za katastarske poslove pripremaju se i obrađuju grafički i numerički geodetsko-katastarski podaci potrebni nadležnim tijelima i upravnim tijelima Grada.
Zaprimaju se i pregledavaju geodetski elaborati za sve vrste nekretnina u vlasništvu Grada Osijeka, ali i onih u vlasništvu Republike Hrvatske te susjednih nekretnina. Za iste se pripremaju i izdaju suglasnosti i ovjere predstavnika Grada Osijeka.
Obavljaju se poslovi evidencije, ažuriranja i po potrebi izdavanja podataka o prometu nekretnina u sustavu eNekretnina, poslovi stručne i administrativne potpore Procjeniteljskom povjerenstvu te drugi poslovi u vezi s time.
Pruža se stručna podrška za raspolaganje i upravljanje poljoprivrednim zemljištem u vlasništvu Republike Hrvatske te prijave na natječaje za EU projekte iz nadležnosti Odsjeka, a obavljaju se i drugi poslovi iz djelokruga Odsjeka.

III.	SISTEMATIZACIJA RADNIH MJESTA

Članak 8.

	Radna mjesta u Upravnom odjelu su:

1. NAZIV RADNOG MJESTA: PROČELNIK UPRAVNOG ODJELA

OSNOVNI PODACI O RADNOM MJESTU:
· KATEGORIJA RADNOG MJESTA: I. KATEGORIJA
· POTKATEGORIJA RADNOG MJESTA: GLAVNI RUKOVODITELJ
· KLASIFIKACIJSKI RANG: 1.

BROJ IZVRŠITELJA: 1

OPIS POSLOVA RADNOG MJESTA: 
- 	planira, organizira, koordinira, usklađuje i vodi te odgovara za rad Upravnog odjela (30 %) 
- 	sudjeluje u rješavanju strateških pitanja i obrađuje najsloženija pitanja i o njima svoja mišljenja i prijedloge daje gradonačelniku i drugim dužnosnicima (20 %)
- 	donosi i potpisuje rješenja, akte i materijale Upravnog odjela te daje upute za rješavanje u najsloženijim predmetima iz nadležnosti Upravnog odjela (20 %)
- 	predlaže i provodi financijske planove, planove nabave, planove proračunskih prihoda i rashoda koji su u vezi s izvršavanjem poslova Upravnog odjela (10 %)
-	prati stanje i primjenu propisa u određenim područjima iz nadležnosti Upravnog odjela i daje stručne upute za rad (10 %)
- 	osigurava koordinaciju i suradnju u radu Upravnog odjela s drugim odjelima Grada Osijeka, drugim tijelima državne uprave, jedinicama lokalne i područne (regionalne) samouprave te drugim pravnim osobama (10 %).

OPIS RAZINE STANDARDNIH MJERILA

[bookmark: _Hlk203649163]POTREBNO STRUČNO ZNANJE: razina 7.1.st ili 7.1.sv HKO-a iz područja društvenih znanosti, polje pravo, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje Upravnim odjelom, položen državni ispit II. razine i poznavanje rada na računalu.

SLOŽENOST POSLOVA: najviša razina složenosti poslova koja uključuje planiranje, vođenje i koordiniranje povjerenih poslova, doprinosi razvoju novih koncepata te rješavanju strateških zadaća.
SAMOSTALNOST U RADU: samostalno obavlja poslove i odlučuje o najsloženijim stručnim pitanjima, sukladno općim smjernicama vezanim uz utvrđene strateške zadaće Upravnog odjela.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: obavlja stalnu stručnu komunikaciju unutar i izvan Upravnog odjela od utjecaja na provedbu plana i programa rada Upravnog odjela.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje najvišu materijalnu, financijsku i odgovornost za zakonitost rada i postupanja, uključujući široku nadzornu upravljačku odgovornost. Najviši stupanj utjecaja na donošenje odluka koje imaju znatan učinak na stručno i odgovorno upravljanje nekretninama Grada Osijeka.

2. NAZIV RADNOG MJESTA: POMOĆNIK PROČELNIKA UPRAVNOG TIJELA - za vlasničko pravne odnose i gospodarenje nekretninama

OSNOVNI PODACI O RADNOM MJESTU:
0. KATEGORIJA RADNOG MJESTA: I. KATEGORIJA
0. POTKATEGORIJA RADNOG MJESTA: VIŠI RUKOVODITELJ
0. KLASIFIKACIJSKI RANG: 2.

BROJ IZVRŠITELJA: 1 

OPIS POSLOVA RADNOG MJESTA: 
- 	pomaže pročelniku u rukovođenju radom Upravnog odjela te vodi brigu o zakonitom, stručnom, efikasnom i racionalnom obavljanju poslova iz područja vlasničko - pravnih odnosa i gospodarenja nekretninama, osobito u primjeni zakona, drugih propisa kao i akata Gradonačelnika i Gradskoga vijeća (55 %)
- 	provjerava, objedinjuje, uređuje i izrađuje sva izvješća izrađena po odsjecima, te prati ostvarivanje planova rada i izvješćuje pročelnika o njihovom ostvarivanju (15 %)
- 	sudjeluje u izradi financijskog plana, plana nabave i proračuna u dijelu prihoda i rashoda iz nadležnosti Upravnog odjela te prati stanje proračunskih sredstava iz nadležnosti Upravnog odjela (10 %)
- 	po potrebi supotpisuje nacrte akata i drugu dokumentaciju iz područja rada Upravnog odjela (10 %)
-  	obavlja i druge poslove u cilju unapređenja rada Upravnog odjela, kao i druge stručne poslove koje mu povjeri pročelnik (10 %).

OPIS RAZINE STANDARDNIH MJERILA 

POTREBNO STRUČNO ZNANJE: razina 7.1.st ili 7.1.sv HKO-a iz područja društvenih znanosti, polje pravo, najmanje pet godina radnoga iskustva na odgovarajućim poslovima, organizacijske sposobnosti i komunikacijske vještine potrebne za uspješno izvršavanje zadataka Upravnog odjela, položen državni ispit II. razine i poznavanje rada na računalu.

SLOŽENOST POSLOVA: stupanj složenosti poslova koji uključuje planiranje, vođenje i koordiniranje povjerenih poslova, pružanje potpore pročelniku u osiguravanju pravilne primjene propisa i mjera te davanja smjernica u rješavanju strateški važnih zadaća. 

SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći pročelnika pri rješavanju složenih stručnih zadataka.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: obavlja kontakte unutar i izvan Upravnog odjela u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoka odgovornost za zakonitost rada i postupanja, odgovornost za materijalna i financijska sredstva do određenog iznosa sukladno uputama pročelnika Upravnog odjela.

3. NAZIV RADNOG MJESTA: POMOĆNIK PROČELNIKA UPRAVNOG TIJELA - za geodeziju i procjene nekretnina

OSNOVNI PODACI O RADNOM MJESTU:
0. KATEGORIJA RADNOG MJESTA: I. KATEGORIJA
0. POTKATEGORIJA RADNOG MJESTA: VIŠI RUKOVODITELJ
0. KLASIFIKACIJSKI RANG: 2.

BROJ IZVRŠITELJA: 1 

OPIS POSLOVA RADNOG MJESTA: 
- 	pomaže pročelniku u rukovođenju radom Upravnog odjela te vodi brigu o zakonitom, stručnom, efikasnom i racionalnom obavljanju poslova iz područja geodezije i procjena nekretnina, osobito u primjeni zakona, drugih propisa kao i akata Gradonačelnika i Gradskoga vijeća (55 %)
- 	provjerava, objedinjuje, uređuje i izrađuje sva izvješća  iz područja geodezije i procjena nekretnina te prati ostvarivanje planova rada i izvješćuje pročelnika o njihovom ostvarivanju (15 %)
- 	sudjeluje u izradi financijskog plana, plana nabave i proračuna u dijelu prihoda i rashoda iz nadležnosti Upravnog odjela (10 %)
- 	po potrebi supotpisuje nacrte akata i drugu dokumentaciju iz područja rada Upravnog odjela (10 %)
-  	obavlja i druge poslove u cilju unapređenja rada Upravnog odjela, kao i druge stručne poslove koje mu povjeri pročelnik (10 %).

OPIS RAZINE STANDARDNIH MJERILA 

POTREBNO STRUČNO ZNANJE: razina 7.1.st ili 7.1.sv HKO-a iz područja tehničkih znanosti, polje geodezija, najmanje pet godina radnoga iskustva na odgovarajućim poslovima, organizacijske sposobnosti i komunikacijske vještine potrebne za uspješno izvršavanje zadataka Upravnog odjela, položen državni ispit II. razine i poznavanje rada na računalu.

SLOŽENOST POSLOVA: stupanj složenosti poslova koji uključuje planiranje, vođenje i koordiniranje povjerenih poslova, pružanje potpore pročelniku u osiguravanju pravilne primjene propisa i mjera te davanja smjernica u rješavanju strateški važnih zadaća. 

SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći pročelnika pri rješavanju složenih stručnih zadataka.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: obavlja kontakte unutar i izvan Upravnog odjela u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoka odgovornost za zakonitost rada i postupanja, odgovornost za materijalna i financijska sredstva do određenog iznosa sukladno uputama pročelnika Upravnog odjela.

Odsjek za vlasničko-pravne odnose

4. NAZIV RADNOG MJESTA: VODITELJ ODSJEKA 

OSNOVNI PODACI O RADNOM MJESTU: 
-	KATEGORIJA RADNOG MJESTA: I. KATEGORIJA 
-	POTKATEGORIJA RADNOG MJESTA: VIŠI RUKOVODITELJ
-	KLASIFIKACIJSKI RANG: 3.

BROJ IZVRŠITELJA: 1

OPIS POSLOVA RADNOG MJESTA: 
- 	planira, vodi i koordinira povjerene poslove iz područja nadležnosti Odsjeka, rješava predmete i izrađuje nacrte akata iz nadležnosti Upravnog odjela za potrebe rada Gradonačelnika i Gradskog vijeća (65 %)
- 	vodi i rješava u upravnim predmetima iz nadležnosti Upravnog odjela te pruža stručnu pomoć ostalim službenicima Odsjeka po predmetima iz nadležnosti Odsjeka (15 %)
- 	sudjeluje u izradi izvješća, plana nabave i proračuna Grada vezano za planiranje sredstava potrebnih za realizaciju projekata iz nadležnosti Odsjeka, kontrolira namjensko trošenje proračunskih sredstava vezano za područja iz nadležnosti Odsjeka (10 %)
- 	obavlja i druge stručne poslove iz svoje nadležnosti po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: razina 7.1.st ili 7.1.sv HKO-a iz područja društvenih znanosti, polje pravo, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje Odsjekom, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje planiranje, vođenje i koordiniranje povjerenih poslova, pružanje potpore pročelniku u osiguranju pravilne primjene propisa i mjera te davanja smjernica u rješavanju strateški važnih zadaća.

SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći pročelnika pri rješavanju složenih stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stalna stručna komunikacija unutar i izvan Upravnog odjela, s upravnim tijelima Grada i drugim institucijama u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoka odgovornost za zakonitost rada i postupanja, odgovornost za materijalna i financijska sredstva do određenog iznosa Odsjeka te izravna odgovornost za rukovođenje Odsjekom.

5. NAZIV RADNOG MJESTA: VIŠI SAVJETNIK 

OSNOVNI PODACI O RADNOM MJESTU: 
-	KATEGORIJA RADNOG MJESTA: II. KATEGORIJA 
-	POTKATEGORIJA RADNOG MJESTA: VIŠI SAVJETNIK 
-	KLASIFIKACIJSKI RANG: 4. 

BROJ IZVRŠITELJA: 1 

OPIS POSLOVA RADNOG MJESTA: 
- 	rješava po zahtjevima stranaka te izrađuje i sudjeluje u izradi stručnih materijala i akata vezanih za poslove iz nadležnosti Odsjeka (60 %)
- 	obavlja uknjižbe prava vlasništva nad nekretninama Grada, kao i postupke povezivanja zemljišne knjige i knjige položenih ugovora, vodi i rješava u upravnim predmetima iz nadležnosti Upravnog odjela (30 %)
- 	obavlja i druge stručne poslove po nalogu rukovodećeg službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: razina 7.1.st ili 7.1.sv HKO-a iz područja društvenih znanosti, polje pravo, najmanje četiri godine radnog iskustva na odgovarajućim poslovima, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje izradu akata iz djelokruga Upravnog odjela, vođenje upravnog postupka i rješavanje najsloženijih upravnih i ostalih predmeta iz nadležnosti Upravnog odjela.
SAMOSTALNOST U RADU: stupanj samostalnosti koji uključuje povremeni nadzor te opće i specifične upute rukovodećeg službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: 
stručna komunikacija koja uključuje stalne kontakte unutar i izvan Upravnog odjela u svrhu pružanja savjeta, prikupljanja i razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: odgovornost za materijalne resurse s kojima službenik radi, pravilnu primjenu postupaka i metoda rada te provedbu odluka iz odgovarajućeg područja.



Odsjek za gospodarenje nekretninama

6. NAZIV RADNOG MJESTA: VODITELJ ODSJEKA 

OSNOVNI PODACI O RADNOM MJESTU: 
- 	KATEGORIJA RADNOG MJESTA: I. KATEGORIJA 
- 	POTKATEGORIJA RADNOG MJESTA: VIŠI RUKOVODITELJ 
- 	KLASIFIKACIJSKI RANG: 3. 

BROJ IZVRŠITELJA: 1 

OPIS POSLOVA RADNOG MJESTA: 
- 	planira, vodi i koordinira povjerene poslove iz područja nadležnosti Odsjeka, rješava predmete i izrađuje nacrte akata iz nadležnosti Upravnog odjela za potrebe rada Gradonačelnika i Gradskog vijeća (30 %)
- 	provodi postupke vezane uz uređivanje odnosa sa zakupnicima poslovnih prostora u vlasništvu Grada, kontrolira uporabu poslovnih prostora sukladno ugovorima te pokreće postupke u slučaju nepoštivanja ugovora o zakupu poslovnih prostora odnosno korištenju nekretnina, kao i u slučajevima bespravnog korištenja (25 %)
- 	planira, vodi i koordinira povjerene poslove iz područja nadležnosti Odsjeka koji se odnosi na obavljanje redovnog i investicijskog održavanja poslovnih prostora u vlasništvu Grada (25 %)
- 	sudjeluje u izradi izvješća, plana nabave i proračuna Grada vezano za planiranje sredstava potrebnih za realizaciju projekata iz nadležnosti Odsjeka, kontrolira namjensko trošenje proračunskih sredstava vezano za područja iz nadležnosti Odsjeka (10 %)
- 	obavlja i druge stručne poslove iz svoje nadležnosti po nalogu nadređenog službenika (10 %).
 
OPIS RAZINE STANDARDNIH MJERILA 

POTREBNO STRUČNO ZNANJE: razina 7.1.st ili 7.1.sv HKO-a iz područja društvenih znanosti, polje pravo, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje Odsjekom, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje planiranje, vođenje i koordiniranje povjerenih poslova, pružanje potpore pročelniku u osiguranju pravilne primjene propisa i mjera te davanja smjernica u rješavanju strateški važnih zadaća.
SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći pročelnika pri rješavanju složenih stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stalna stručna komunikacija unutar i izvan Upravnog odjela, s upravnim tijelima Grada i drugim institucijama u svrhu pružanja savjeta te prikupljanja ili razmjene važnih informacija.



STUPANJ ODGOVORNOSTI I UTJECAJ NA DONOŠENJE ODLUKA: visoka odgovornost za zakonitost rada i postupanja, odgovornost za materijalna i financijska sredstva do određenog iznosa Odsjeka te izravna odgovornost za rukovođenje Odsjekom.

7. NAZIV RADNOG MJESTA: VIŠI SAVJETNIK    

OSNOVNI PODACI O RADNOM MJESTU: 
- 	KATEGORIJA RADNOG MJESTA: II. KATEGORIJA 
- 	POTKATEGORIJA RADNOG MJESTA: VIŠI SAVJETNIK 
- 	KLASIFIKACIJSKI RANG: 4. 

BROJ IZVRŠITELJA: 1

OPIS POSLOVA RADNOG MJESTA: 
- 	rješava po zahtjevima stranaka te izrađuje i sudjeluje u izradi stručnih materijala, javnih natječaja i akata vezanih za nekretnine u vlasništva Grada (65 %)
- 	obavlja potrebnu komunikaciju s fizičkim i pravnim osobama koji su u zakupu poslovnih prostora odnosno koriste nekretnine te drugim javno - pravnim tijelima (15 %)
- 	obavlja uknjižbe prava vlasništva nad nekretninama Grada, kao i postupke povezivanja zemljišne knjige i knjige položenih ugovora, po potrebi rješava u upravnim predmetima iz nadležnosti Odsjeka (10 %)
- 	obavlja i druge stručne poslove po nalogu rukovodećeg službenika (10 %).

OPIS RAZINE STANDARDNIH MJERILA 

POTREBNO STRUČNO ZNANJE: razina 7.1.st ili 7.1.sv HKO-a iz područja društvenih znanosti, polje pravo, najmanje četiri godine radnog iskustva na odgovarajućim poslovima, položen državni ispit II. razine i poznavanje rada na računalu. 

SLOŽENOST POSLOVA: stupanj složenosti posla koji uključuje izradu akata iz djelokruga Upravnog odjela, vođenje upravnog postupka i rješavanje najsloženijih upravnih i ostalih predmeta iz nadležnosti Upravnog odjela.

SAMOSTALNOST U RADU: stupanj samostalnosti koji uključuje povremeni nadzor te opće i specifične upute rukovodećeg službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: 
stručna komunikacija koja uključuje stalne kontakte unutar i izvan Upravnog odjela u svrhu pružanja savjeta, prikupljanja i razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: odgovornost za materijalne resurse s kojima službenik radi, pravilnu primjenu postupaka i metoda rada te provedbu odluka iz odgovarajućeg područja.



8. NAZIV RADNOG MJESTA: VIŠI SAVJETNIK  

OSNOVNI PODACI O RADNOM MJESTU: 
-	KATEGORIJA RADNOG MJESTA: II. KATEGORIJA 
-	POTKATEGORIJA RADNOG MJESTA: VIŠI SAVJETNIK 
-	KLASIFIKACIJSKI RANG: 4. 

BROJ IZVRŠITELJA: 1

OPIS POSLOVA RADNOG MJESTA: 
- 	rješava po zahtjevima stranaka, izdaje potrebne suglasnosti, vodi poslove u vezi s investicijama i investicijskim održavanjem objekata i opreme te sudjeluje u izradi tender dokumentacije za investicijsko održavanje i kapitalno ulaganje u poslovne prostore u vlasništvu Grada, kao i drugih objekata u vlasništvu Grada koji su proračunom Grada Osijeka stavljeni u nadležnost Odsjeka (50 %)
- 	prati izvršavanje, izvršava potrebna plaćanja, vodi potrebne evidencije, sudjeluje u izradi plana nabave i proračuna Grada, piše izvješća, prati stanje na proračunskim pozicijama za projekte iz nadležnosti Odsjeka (30 %) 
- 	pomaže u organiziranju i obavljanju građevinskih radova, provođenja i nadzora nad provedbom projekata iz nadležnosti Odsjeka (10 %)
- 	obavlja i druge stručne poslove iz svoje nadležnosti po nalogu rukovodećeg službenika (10 %). 

OPIS RAZINE STANDARDNIH MJERILA 

POTREBNO STRUČNO ZNANJE: razina 7.1.st ili 7.1.sv HKO-a iz područja tehničkih znanosti, polje građevinarstvo, najmanje četiri godine radnog iskustva na odgovarajućim poslovima, položen državni ispit II. razine i poznavanje rada na računalu. 

SLOŽENOST POSLOVA: stupanj složenosti posla koji uključuje izradu akata iz djelokruga Upravnog odjela, vođenje upravnog postupka i rješavanje najsloženijih upravnih i ostalih predmeta iz nadležnosti Upravnog odjela.

SAMOSTALNOST U RADU: stupanj samostalnosti koji uključuje povremeni nadzor te opće i specifične upute rukovodećeg službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: 
stručna komunikacija koja uključuje stalne kontakte unutar i izvan Upravnog odjela u svrhu pružanja savjeta, prikupljanja i razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: odgovornost za materijalne resurse s kojima službenik radi, pravilnu primjenu postupaka i metoda rada te provedbu odluka iz odgovarajućeg područja.



Odsjek za geodeziju i procjene nekretnina

9.	NAZIV RADNOG MJESTA: VODITELJ ODSJEKA

OSNOVNI PODACI O RADNOM MJESTU:
· KATEGORIJA RADNOG MJESTA: I. KATEGORIJA
· POTKATEGORIJA RADNOG MJESTA: VIŠI RUKOVODITELJ
· KLASIFIKACIJSKI RANG: 3.

BROJ IZVRŠITELJA: 1

OPIS POSLOVA RADNOG MJESTA: 
- 	planira, vodi i koordinira geodetsko-katastarske poslove iz područja nadležnosti Odsjeka (35 %)
- 	obavlja poslove stručne potpore procjeniteljskom povjerenstvu, te obavlja i druge poslove u vezi s time (30 %)
- 	pruža stručnu pomoć ostalim djelatnicima Odsjeka i Upravnog odjela po predmetima iz nadležnosti Odsjeka (20 %)
- 	sudjeluje u izradi izvješća, plana nabave i proračuna Grada vezano za planiranje sredstava potrebnih za realizaciju projekata iz nadležnosti Odsjeka, kontrolira namjensko trošenje proračunskih sredstava vezano za područja iz nadležnosti Odsjeka (5 %)
- 	radi sa strankama i geodetskim ovlaštenicima te im pruža stručnu pomoć, obavlja stručne izvide na terenu (5 %)
- 	obavlja i druge stručne poslove iz svoje nadležnosti po nalogu nadređenog službenika (5 %).

OPIS RAZINE STANDARDNIH MJERILA

POTREBNO STRUČNO ZNANJE: razina 7.1.st ili 7.1.sv HKO-a iz područja tehničkih znanosti, polje geodezija, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje Odsjekom, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje planiranje, vođenje i koordiniranje povjerenih poslova, pružanje potpore pročelniku u osiguranju pravilne primjene propisa i mjera te davanja smjernica u rješavanju strateški važnih zadaća.

SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći pročelnika pri rješavanju složenih stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stalna stručna komunikacija unutar i izvan Upravnog odjela, s upravnim tijelima Grada i drugim institucijama u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoka odgovornost za zakonitost rada i postupanja, odgovornost za materijalna i financijska sredstva do određenog iznosa Odsjeka te izravna odgovornost za rukovođenje Odsjekom.
10.	NAZIV RADNOG MJESTA: VIŠI SAVJETNIK 

OSNOVNI PODACI O RADNOM MJESTU: 
-	KATEGORIJA RADNOG MJESTA: II. KATEGORIJA 
-	POTKATEGORIJA RADNOG MJESTA: VIŠI SAVJETNIK 
-	KLASIFIKACIJSKI RANG: 4. 

BROJ IZVRŠITELJA: 1

OPIS POSLOVA RADNOG MJESTA: 
-	naručuje i prati izrade geodetsko-katastarskih usluga i radova za potrebe tijela i upravnih tijela Grada (50 %)
- 	rješava po zahtjevima stranaka i potrebama upravnih tijela Grada Osijeka u dijelu geodetsko-katastarskih poslove iz područja nadležnosti Odsjeka (10 %)
- 	obavlja poslove stručne potpore procjeniteljskom povjerenstvu, te obavlja i druge poslove u vezi s time (15 %)
- 	radi sa strankama i geodetskim ovlaštenicima te im pruža stručnu pomoć, obavlja stručne izvide na terenu (10 %)
- 	pomaže u izradi izvješća o radu Odsjeka, vodi potrebne evidencije, sudjeluje u izradi plana nabave i proračuna Grada, prati stanje na proračunskim pozicijama za projekte iz nadležnosti Odsjeka (5 %)
- 	obavlja i druge stručne poslove iz svoje nadležnosti po nalogu nadređenog službenika (10 %).

OPIS RAZINE STANDARDNIH MJERILA 

POTREBNO STRUČNO ZNANJE: razina 7.1.st ili 7.1.sv HKO-a iz područja tehničkih znanosti, polje geodezija, najmanje četiri godine radnog iskustva na odgovarajućim poslovima, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje izradu akata iz djelokruga Upravnog odjela, vođenje upravnog postupka i rješavanje najsloženijih upravnih i ostalih predmeta iz nadležnosti Upravnog odjela.

SAMOSTALNOST U RADU: stupanj samostalnosti koji uključuje povremeni nadzor te opće i specifične upute rukovodećeg službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: 
stručna komunikacija koja uključuje stalne kontakte unutar i izvan Upravnog odjela u svrhu pružanja savjeta, prikupljanja i razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: odgovornost za materijalne resurse s kojima službenik radi, pravilnu primjenu postupaka i metoda rada te provedbu odluka iz odgovarajućeg područja.

11. 	NAZIV RADNOG MJESTA: REFERENT 1.

OSNOVNI PODACI O RADNOM MJESTU:
· KATEGORIJA RADNOG MJESTA: III. KATEGORIJA
· POTKATEGORIJA RADNOG MJESTA: REFERENT
· KLASIFIKACIJSKI RANG: 11.
BROJ IZVRŠITELJA: 1

OPIS POSLOVA RADNOG MJESTA: 
- 	vodi evidencije, ažurira i izdaje podatke o prometu nekretnina u sustavu e-Nekretnina (75 %)
- 	obavlja poslove administrativne potpore Procjeniteljskom povjerenstvu (5 %)
- 	sudjeluje u postupcima izdavanja akata o građenju u ime Upravnog odjela i obavlja stručne izvide na terenu iz područja urbanizma i graditeljstva (10 %)
- 	obavlja i druge stručne poslove iz svoje nadležnosti po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: razina 4.2 HKO-a, iz područja geodetskog obrazovanja, najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti koji uključuje jednostavne i uglavnom rutinske poslove iz područja djelokruga Odsjeka koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stalni nadzor i upute voditelja Odsjeka. 

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koje uključuje svakodnevnu i stalnu komunikaciju sa strankama i službenicima gradske uprave. 

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima radi te pravilnu primjenu izričito propisanih postupaka, metoda rada i stručnih tehnika.

Pododsjek za katastarske poslove

12.	NAZIV RADNOG MJESTA: VODITELJ PODODSJEKA

OSNOVNI PODACI O RADNOM MJESTU:
- 	KATEGORIJA RADNOG MJESTA: I. KATEGORIJA
- 	POTKATEGORIJA RADNOG MJESTA: RUKOVODITELJ
- 	KLASIFIKACIJSKI RANG: 10.
- 	RAZINA: 3.

BROJ IZVRŠITELJA: 1

OPIS POSLOVA RADNOG MJESTA:
- 	organizira rad Pododsjeka i sudjeluje u izradi izvješća o radu istoga (10%)
- 	priprema, obrađuje i dostavlja grafičke i numeričke geodetsko-katastarske podatke tijelima i upravnim tijelima Grada (20 %)
- 	zaprima i pregledava geodetske elaborate na nekretninama u vlasništvu Grada Osijeka i Republike Hrvatske (sukladno posebnom zakonu) te susjednih nekretnina, za iste priprema izdavanja suglasnosti i ovjere predstavnika Grada Osijeka (50 %)
- 	prati evidencije i ažuriranje podataka o prometu nekretnina u sustavu eNekretnina (5 %)
- 	obavlja poslove administrativne potpore Procjeniteljskom povjerenstvu (5 %)
- 	obavlja i druge stručne poslove iz svoje nadležnosti po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: razina 4.2 HKO-a, iz područja geodetskog obrazovanja, najmanje četiri godine radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti poslova koji uključuje organizaciju obavljanja poslova, potporu službenicima u rješavanju složenih zadaća i obavljanje najsloženijih poslova Pododsjeka.

SAMOSTALNOST U RADU: stupanj samostalnosti u radu koji je ograničen češćim nadzorom i pomoći nadređenog službenika pri rješavanju stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj učestale stručne komunikacije koji uključuje kontakte sa službenicima i namještenicima gradske uprave, poslovnim partnerima u svrhu prikupljanja ili razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima radi te višu odgovornost za zakonitost rada i postupanja i pravilnu primjenu postupaka i metoda u Pododsjeku.

13. 	NAZIV RADNOG MJESTA: REFERENT 1. 

OSNOVNI PODACI O RADNOM MJESTU:
· KATEGORIJA RADNOG MJESTA: III. KATEGORIJA
· POTKATEGORIJA RADNOG MJESTA: REFERENT
· KLASIFIKACIJSKI RANG: 11.

BROJ IZVRŠITELJA: 1

OPIS POSLOVA RADNOG MJESTA: 
- 	priprema, obrađuje i dostavlja grafičke i numeričke geodetsko-katastarske podatke tijelima i upravnim tijelima Grada (10 %)
- 	vodi evidencije, ažurira i po potrebi izdaje podatke o prometu nekretnina u sustavu eNekretnina (50 %)
- 	obavlja poslove administrativne potpore Procjeniteljskom povjerenstvu (20 %)


- 	po potrebi zaprima i pregledava geodetske elaborate na nekretninama u vlasništvu Grada Osijeka i Republike Hrvatske (sukladno posebnom zakonu) te susjednih nekretnina, za iste sudjeluje u pripremi izdavanja suglasnosti i ovjere predstavnika Grada Osijeka (5 %)
- 	obavlja i druge stručne poslove iz svoje nadležnosti po nalogu nadređenog službenika (15 %). 

OPIS RAZINE STANDARDNIH MJERILA

POTREBNO STRUČNO ZNANJE: razina 4.2 HKO-a, iz područja geodetskog obrazovanja, najmanje jedna godina radnog iskustva na odgovarajućim poslovima, položen državni ispit I. razine, poznavanje rada GIS tehnologije i poznavanje rada na računalu.

SLOŽENOST POSLOVA: stupanj složenosti koji uključuje jednostavne i uglavnom rutinske poslove iz područja djelokruga ovog odsjeka koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stalni nadzor i upute voditelja Pododsjeka i Odsjeka.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koje uključuje svakodnevnu i stalnu komunikaciju sa strankama i službenicima gradske uprave. 

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima radi te pravilnu primjenu izričito propisanih postupaka, metoda rada i stručnih tehnika.

IV. 	OSTALA PITANJA OD ZNAČAJA ZA RAD UPRAVNOG ODJELA

Članak 9.

U obavljanju poslova i zadataka iz djelokruga Upravnog odjela, službenici i namještenici imaju prava, obveze i odgovornosti u skladu sa zakonom, općim aktima tijela Grada Osijeka te ovim Pravilnikom.

Članak 10.

Osim lakih povreda službene dužnosti propisanih zakonom, lake povrede službene dužnosti su:
1. bez opravdanog razloga neizvršavanje naloga i naputaka za rad koje pročelniku daje gradonačelnik i zamjenik gradonačelnika odnosno službenicima i namještenicima pročelnik upravnog odjela, kao i neizvršavanje naloga bez opravdanog razloga u zadanom roku
1. nedolično ponašanje prema čelniku tijela, nadređenom i drugim službenicima i namještenicima
1. nekorektan odnos prema drugim službenicima i namještenicima
1. nesavjesno, neodgovorno i nemarno obavljanje povjerenih poslova
1. odbijanje pružanja stručne pomoći nadređenog službenika drugim, posebno novoprimljenim službenicima i namještenicima

1. iznošenje neistina o drugim zaposlenicima koje mogu štetiti ugledu i dostojanstvu zaposlenika ili ugledu gradske uprave
1. neracionalno korištenje telefona, interneta i drugih povjerenih sredstava rada
1. utvrđena razina alkohola u krvi viša od 0,0 g/kg odnosno više od 0,0 miligrama u litri izdahnutog zraka za vrijeme radnog vremena
1. odbijanje podvrgavanja službenika i namještenika alkotestu za vrijeme radnog vremena
1. pušenje, odnosno upotreba duhanskih proizvoda u službenim prostorijama gradske uprave.
Lake povrede službene dužnosti iz prethodnog stavka, točke 4., odnose se na osobito blage slučajeve djela koja sadržavaju obilježja nekih od teških povreda službene dužnosti propisanih u članku 46. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18, 112/19 i 17/25), ako osoba ovlaštena za pokretanje postupka zbog teške povrede službene dužnosti procijeni da nije svrhovito pokretati postupak zbog teške povrede službene dužnosti.

Članak 11.

Službenici i namještenici Upravnog odjela obvezni su tajne podatke, koji su kao takvi utvrđeni zakonom ili drugim propisom ili općim aktom, za koje su saznali obavljajući poslove i zadatke njihovog radnog mjesta ili ako su na bilo koji način u vezi s radom u Gradu Osijeku došli u kontakt s istim, čuvati na način propisan zakonom odnosno ne smiju ih priopćavati niti učiniti dostupnim neovlaštenim osobama.

Članak 12. 

U upravnom postupku postupa službenik u čijem opisu poslova je vođenje tog postupka ili rješavanje o upravnim stvarima.
Službenik koji je ovlašten za rješavanje u upravnim stvarima ovlašten je i za vođenje postupka koji prethodi rješavanju upravne stvari.

Članak 13.

Pročelnik Upravnog odjela dužan je obavljanje poslova i zadataka iz djelokruga Upravnog odjela organizirati na način koji osigurava efikasno i racionalno ostvarivanje cilja i svrhe zbog kojih je Upravni odjel osnovan.

V. 	PRIJELAZNE I ZAVRŠNE ODREDBE

Članak 14. 

	Službenici i namještenici zatečeni u radu Upravnog odjela na dan stupanja na snagu ovog Pravilnika nastavljaju raditi na svojim dosadašnjim radnim mjestima te zadržavaju plaću i druga prava prema dotadašnjim rješenjima.
	Rješenje o rasporedu na radno mjesto odnosno rješenje o stavljanju na raspolaganje, sukladno odredbama zakona i pravilnika, donosi se u roku od dva mjeseca od stupanja na snagu ovoga Pravilnika o unutarnjem redu.



Članak 15.

	Stupanjem na snagu ovog Pravilnika stavlja se izvan snage Pravilnik o unutarnjem redu Upravnog odjela za gospodarenje imovinom i vlasničko-pravne odnose (Službeni glasnik Grada Osijek br. 19/24, 15/25, 20/25, 22/25 i 7/26).

Članak 16.

Ovaj Pravilnik stupa na snagu prvog dana od dana objave u Službenom glasniku Grada Osijeka.

KLASA: 024-03/26-01/10
URBROJ: 2158-1-02-26-5
Osijek, 22. rujna 2026.

[bookmark: _Hlk164064619]	GRADONAČELNIK
	Ivan Radić, mag. oec., v. r.
